ගැඹුරු තෙලේ බදින ආහාර වලට තෙල් උරා ගැනීම අවම කිරීම සඳහා ක්‍රමයක් සොයා ගැනීමට ශ්‍රී ජයවර්ධනපුර විශ්වවිද්‍යාලයේ ආහාර විද්‍යා අධ්‍යනාංශයේ පර්යේෂකයෝ පිරිසක් සමත් වී සිටියි.මෙම පර්යේෂණය කළ ශ්‍රී ජයවර්ධනපුර විශ්ව විද්‍යාලයේ ආහාර විද්‍යා හා තාක්ෂණ අධ්‍යන අංශයේ ආචාර්ය උපාධි අපේක්ෂක රුමේෂ් ලියනගේ මහතා පවසන්නේ මස්, මාළු, අලපෙති වැනි ගැඹුරු තෙලේ බැදගන්නා ඕනෑම ආහාරයක් සෙවෙල ගතියෙන් යුත් ද්‍රාවණයක තවරා බැදගැනීමෙන් ආහාරයට උරා ගන්නා තෙල් ප්‍රමාණය සියයට 30කින් අඩු කර ගත හැකිබවයි.